CELEX: 32018D1885
Language: bg
Date: 2018-11-30 00:00:00
Title: Решение за изпълнение (ЕС, Евратом) 2018/1885 на Комисията от 30 ноември 2018 година за изменение на Решение 96/566/Евратом, ЕО за разрешаване на Финландия да не отчита някои категории сделки и да използва някои приблизителни разчети при изчисляването на базата за собствените ресурси от ДДС (нотифицирано под номер C(2018) 7840)

4.12.2018   
               
               
                  BG
               
               
                  Официален вестник на Европейския съюз
               
               
                  L 308/43
               
            
         РЕШЕНИЕ ЗА ИЗПЪЛНЕНИЕ (ЕС, Евратом) 2018/1885 НА КОМИСИЯТА
         от 30 ноември 2018 година
         за изменение на Решение 96/566/Евратом, ЕО за разрешаване на Финландия да не отчита някои категории сделки и да използва някои приблизителни разчети при изчисляването на базата за собствените ресурси от ДДС
         
            
               (нотифицирано под номер C(2018) 7840)
            
         
         (само текстът на фински и шведски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Договора за създаване на Европейската общност за атомна енергия,
         като взе предвид Регламент (ЕИО, Евратом) № 1553/89 на Съвета от 29 май 1989 г. за окончателни унифицирани схеми за събирането на собствените ресурси, набирани от данък добавена стойност (1), и по-специално член 6, параграф 3, второ тире от него,
         след консултация с Консултативния комитет по собствените ресурси,
         като има предвид, че:
         
                     (1)
                  
                  
                     Съгласно член 379, параграф 2 от Директива 2006/112/ЕО на Съвета (2) Финландия може, в съответствие с условията, прилагани в тази държава членка в деня на присъединяването ѝ, да продължи да освобождава от данък доставянето на услугите, извършвани от автори, художници и изпълнители, изброени в точка 2 от част Б на приложение X, и сделките, изброени в точки 9 и 10 от част Б на приложение X към посочената директива, доколкото същите освобождавания от данък се прилагат в някоя от държавите членки, които са били членове на Общността на 31 декември 1994 г. В съответствие с посочения член тези сделки трябва да бъдат взети предвид при определянето на базата за собствените ресурси от данък добавена стойност (ДДС).
                  
               
                     (2)
                  
                  
                     С Решение 96/566/ЕО, Евратом на Комисията (3) на Финландия беше разрешено, наред с другото, да използва приблизителни разчети за изчисляване на базата за собствените ресурси от ДДС за сделките, които понастоящем са посочени в точки 2, 9 и 10 от част Б на приложение X към Директива 2006/112/ЕО, по отношение на някои услуги, предоставяни от автори, художници и изпълнители, някои доставки на земя и превоза на пътници.
                  
               
                     (3)
                  
                  
                     В своето писмо от 26 април 2018 г. Финландия поиска разрешение от Комисията да използва фиксирани проценти от междинната база за изчисляването на базата за собствените ресурси от ДДС за сделките, посочени в точки 2, 9 и 10 от част Б на приложение X към Директива 2006/112/ЕО, по отношение на доставката на услуги от свободните професии, доставката на нови сгради или прилежащите им земи, доставката на земя за строеж и превоза на пътници. Финландия доказа, че процентите, прилагани за междинната база, са били стабилни за годините от 2014 г. до 2016 г. (точки 2 и 10) и от 2012 г. до 2016 г. (точка 9). Разрешението за използване на фиксирани проценти ще намали допълнително административната тежест при изчисляването на базата за собствените ресурси от ДДС за такива сделки. Поради това на Финландия следва да бъде разрешено да изчислява базата за собствените ресурси от ДДС, като използва фиксирани проценти по отношение на доставката на услуги от свободните професии, доставката на нови сгради или прилежащите им земи, доставката на земя за строеж и превоза на пътници.
                  
               
                     (4)
                  
                  
                     От съображения за прозрачност и правна сигурност е целесъобразно прилагането на разрешението да бъде ограничено във времето.
                  
               
                     (5)
                  
                  
                     Поради това Решение 96/566/Евратом, EО следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В Решение 96/566/Евратом, ЕО се вмъкват следните членове 2а, 2б и 2в:
            
               
                  „Член 2а
                  Чрез дерогация от член 2, параграф 1 от настоящото решение, за целите на изчисляването на базата за собствените ресурси от ДДС от 1 януари 2018 г. до 31 декември 2020 г., на Финландия се разрешава да използва 0,0002 % от междинната база за сделките, посочени в точка 2 от част Б на приложение X към Директива 2006/112/ЕО на Съвета (*1).
               
               
                  Член 2б
                  Чрез дерогация от член 2, параграф 2 от настоящото решение, за целите на изчисляването на базата за собствените ресурси от ДДС от 1 януари 2018 г. до 31 декември 2020 г., на Финландия се разрешава да използва 0,53 % от междинната база за сделките, посочени в точка 9 от част Б на приложение X към Директива 2006/112/ЕО.
               
               
                  Член 2в
                  Чрез дерогация от член 2, параграф 3 от настоящото решение, за целите на изчисляването на базата за собствените ресурси от ДДС от 1 януари 2018 г. до 31 декември 2020 г., на Финландия се разрешава да използва 0,11 % от междинната база за сделките, посочени в точка 10 от част Б на приложение X към Директива 2006/112/ЕО.
               
            
         
         
            Член 2
            Адресат на настоящото решение е Република Финландия.
         
         
            Съставено в Брюксел на 30 ноември 2018 година.
            
               
                  За Комисията
               
               Günther OETTINGER
               
                  Член на Комисията
               
            
         
         
            (1)  ОВ L 155, 7.6.1989 г., стр. 9.
         
            (2)  Директива 2006/112/ЕО на Съвета от 28 ноември 2006 г. относно общата система на данъка върху добавената стойност (ОВ L 347, 11.12.2006 г., стр. 1).
         
            (3)  Решение 96/566/ЕО, Евратом на Комисията от 11 септември 1996 г. за разрешаване на Финландия да не отчита някои категории сделки и да използва някои приблизителни разчети при изчисляването на базата за собствените ресурси от ДДС (ОВ L 247, 28.9.1996 г., стр. 43).